title: 2014 m. gruodžio 9 d. Komisijos įgyvendinimo reglamentas (ES) Nr. 1329/2014, kuriuo nustatomos formos, nurodytos Europos Parlamento ir Tarybos reglamente (ES) Nr. 650/2012 dėl jurisdikcijos, taikytinos teisės, teismo sprendimų paveldėjimo klausimais pripažinimo ir vykdymo bei autentiškų dokumentų paveldėjimo klausimais priėmimo ir vykdymo bei dėl Europos paveldėjimo pažymėjimo sukūrimo

text:
16.12.2014

               LT

               Europos Sąjungos oficialusis leidinys

               L 359/30

         KOMISIJOS ĮGYVENDINIMO REGLAMENTAS (ES) Nr. 1329/2014
   2014 m. gruodžio 9 d.
   kuriuo nustatomos formos, nurodytos Europos Parlamento ir Tarybos reglamente (ES) Nr. 650/2012 dėl jurisdikcijos, taikytinos teisės, teismo sprendimų paveldėjimo klausimais pripažinimo ir vykdymo bei autentiškų dokumentų paveldėjimo klausimais priėmimo ir vykdymo bei dėl Europos paveldėjimo pažymėjimo sukūrimo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. liepos 4 d. Europos Parlamento ir Tarybos reglamentą (ES) Nr. 650/2012 dėl jurisdikcijos, taikytinos teisės, teismo sprendimų paveldėjimo klausimais pripažinimo ir vykdymo bei autentiškų dokumentų paveldėjimo klausimais priėmimo ir vykdymo bei dėl Europos paveldėjimo pažymėjimo sukūrimo (1), ypač jo 46 straipsnio 3 dalies b punktą, 59 straipsnio 1 dalį, 60 straipsnio 2 dalį, 61 straipsnio 2 dalį, 65 straipsnio 2 dalį ir 67 straipsnio 1 dalį,
   kadangi:

               (1)

               tam, kad Reglamentas (ES) Nr. 650/2012 būtų taikomas tinkamai, reikia nustatyti tam tikras formas;

               (2)

               pagal prie Europos Sąjungos sutarties ir Sutarties dėl Europos Sąjungos veikimo pridėtą Protokolą Nr. 21 dėl Jungtinės Karalystės ir Airijos pozicijos dėl laisvės, saugumo ir teisingumo erdvės, šios šalys nedalyvavo priimant Reglamentą (ES) Nr. 650/2012. Todėl Jungtinė Karalystė ir Airija nedalyvauja priimant šį reglamentą;

               (3)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį reglamentą ir jis nėra jai privalomas ar taikomas;

               (4)

               šiame reglamente nustatytos priemonės atitinka Paveldėjimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   1.   Reglamento (ES) Nr. 650/2012 46 straipsnio 3 dalies b punkte nurodyto liudijimo dėl teismo sprendimo paveldėjimo byloje forma nustatoma 1 priede (I forma).
   2.   Reglamento (ES) Nr. 650/2012 59 straipsnio 1 dalyje ir 60 straipsnio 2 dalyje nurodyto liudijimo dėl paveldėjimo byloje priimto autentiško dokumento forma nustatoma 2 priede (II forma).
   3.   Reglamento (ES) Nr. 650/2012 61 straipsnio 2 dalyje nurodyto liudijimo dėl teisminio susitarimo paveldėjimo byloje forma nustatoma 3 priede (III forma).
   4.   Reglamento (ES) Nr. 650/2012 65 straipsnio 2 dalyje nurodytos paraiškos išduoti Europos paveldėjimo pažymėjimą forma nustatoma 4 priede (IV forma).
   5.   Reglamento (ES) Nr. 650/2012 67 straipsnio 1 dalyje nurodyto Europos paveldėjimo pažymėjimo forma nustatoma 5 priede (V forma).
   2 straipsnis
   Šis reglamentas įsigalioja 2015 m. rugpjūčio 17 d.

      Šis reglamentas pagal Sutartis privalomas visas ir tiesiogiai taikomas valstybėse narėse.
      Priimta Briuselyje 2014 m. gruodžio 9 d.

            Komisijos vardu

            Pirmininkas

         Jean-Claude JUNCKER

      (1)  OL L 201, 2012 7 27, p. 107.

      1 PRIEDAS

      2 PRIEDAS

      3 PRIEDAS

      4 PRIEDAS

      5 PRIEDAS


title: 2011 m. balandžio 8 d. Komisijos įgyvendinimo reglamentas (ES) Nr. 346/2011, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
9.4.2011

               LT

               Europos Sąjungos oficialusis leidinys

               L 96/19

         KOMISIJOS ĮGYVENDINIMO REGLAMENTAS (ES) Nr. 346/2011
   2011 m. balandžio 8 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2007 m. gruodžio 21 d. Komisijos reglamentą (EB) Nr. 1580/2007, nustatantį Tarybos reglamentų (EB) Nr. 2200/96, (EB) Nr. 2201/96 ir (EB) Nr. 1182/2007 įgyvendinimo vaisių ir daržovių sektoriuje taisykles (2), ypač į jo 138 straipsnio 1 dalį,
   kadangi:
   Reglamente (EB) Nr. 1580/2007, taikant daugiašalių derybų dėl prekybos Urugvajaus raunde rezultatus, yra numatyti kriterijai, kuriuos Komisija taiko nustatydama standartines importo iš trečiųjų šalių vertes produktams ir laikotarpiams, išvardytiems minėto reglamento XV priedo A dalyje,
   PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1580/2007 138 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja 2011 m. balandžio 9 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. balandžio 8 d.

            Komisijos vardu, Pirmininko vardu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 350, 2007 12 31, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  JO

                  68,6

                  MA

                  44,5

                  TN

                  104,8

                  TR

                  86,7

                  ZZ

                  76,2

                  0707 00 05

                  EG

                  152,2

                  TR

                  144,8

                  ZZ

                  148,5

                  0709 90 70

                  MA

                  50,5

                  TR

                  102,8

                  ZA

                  15,5

                  ZZ

                  56,3

                  0805 10 20

                  EG

                  55,7

                  IL

                  71,6

                  MA

                  51,2

                  TN

                  55,4

                  TR

                  73,3

                  ZZ

                  61,4

                  0805 50 10

                  TR

                  48,2

                  ZZ

                  48,2

                  0808 10 80

                  AR

                  75,8

                  BR

                  82,5

                  CA

                  107,4

                  CL

                  87,8

                  CN

                  94,0

                  MK

                  50,2

                  NZ

                  122,9

                  US

                  174,9

                  UY

                  74,1

                  ZA

                  80,4

                  ZZ

                  95,0

                  0808 20 50

                  AR

                  98,3

                  CL

                  100,9

                  CN

                  76,3

                  US

                  72,1

                  ZA

                  94,1

                  ZZ

                  88,3

         (1)  Šalių nomenklatūra yra nustatyta Komisijos Reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2017 m. vasario 3 d. Komisijos įgyvendinimo reglamentas (ES) 2017/193, kuriuo dėl labai patogeniško paukščių gripo ir su juo susijusių Ukrainos įrašų trečiųjų šalių, iš kurių leidžiama į Sąjungą įvežti tam tikras prekes, sąrašuose iš dalies keičiamas Sprendimo 2007/777/EB II priedas ir Reglamento (EB) Nr. 798/2008 I priedas (Tekstas svarbus EEE. )

text:
4.2.2017

               LT

               Europos Sąjungos oficialusis leidinys

               L 31/13

         KOMISIJOS ĮGYVENDINIMO REGLAMENTAS (ES) 2017/193
   2017 m. vasario 3 d.
   kuriuo dėl labai patogeniško paukščių gripo ir su juo susijusių Ukrainos įrašų trečiųjų šalių, iš kurių leidžiama į Sąjungą įvežti tam tikras prekes, sąrašuose iš dalies keičiamas Sprendimo 2007/777/EB II priedas ir Reglamento (EB) Nr. 798/2008 I priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 dalies pirmą pastraipą ir 8 straipsnio 4 dalį,
   atsižvelgdama į 2009 m. lapkričio 30 d. Tarybos direktyvą 2009/158/EB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių (2), ypač į jos 23 straipsnio 1 dalį, 24 straipsnio 2 dalį, 25 straipsnio 2 dalį ir 28 straipsnio 1 dalį,
   kadangi:

               (1)

               Komisijos sprendime 2007/777/EB (3) nustatytos gyvūnų ir visuomenės sveikatos taisyklės importuojant į Sąjungą, taip pat vežant per Sąjungą tranzitu bei sandėliuojant Sąjungoje tam tikrų mėsos produktų ir apdorotų skrandžių, pūslių ir žarnų, apdorotų vienu iš būdų, nustatytų šio sprendimo II priedo 4 dalyje, siuntas;

               (2)

               Sprendimo 2007/777/EB II priedo 2 dalyje pateiktame sąraše išvardytos trečiosios šalys arba jų dalys, iš kurių leidžiama į Sąjungą įvežti mėsos gaminių ir apdorotų skrandžių, pūslių ir žarnų siuntas, jei šios prekės buvo apdorotos toje dalyje nurodytu būdu. Jei įtraukiant trečiąsias šalis į tą sąrašą jos buvo suskirstytos į regionus, į regionus suskirstytos jų teritorijos išvardytos to priedo 1 dalyje;

               (3)

               Sprendimo 2007/777/EB II priedo 4 dalyje nustatyti to priedo 2 dalyje nurodyti apdorojimo būdai ir kiekvienam iš jų priskirtas kodas. Toje dalyje pagal mažėjantį intensyvumą išvardyti nespecifinio (A) ir specifinio (B–F) apdorojimo būdai;

               (4)

               Komisijos reglamente (EB) Nr. 798/2008 (4) nustatyti veterinarijos sertifikatų reikalavimai, taikomi importuojant naminius paukščius ir naminių paukščių produktus į Sąjungą ir vežant juos tranzitu per Sąjungą, įskaitant sandėliavimą tranzito metu. Tame reglamente nustatyta, kad šias prekes importuoti į Sąjungą ir vežti tranzitu per ją galima tik iš trečiųjų šalių, teritorijų, zonų ar skyrių, kurie išvardyti jo I priedo 1 dalyje pateiktos lentelės 1 ir 3 skiltyse;

               (5)

               veterinarijos sertifikatų reikalavimai Reglamente (EB) Nr. 798/2008 nustatyti atsižvelgiant į tai, ar dėl tam tikrų ligų tose trečiosiose šalyse, teritorijose, zonose ar skyriuose nustatomos specialiosios sąlygos, įskaitant, jei taikoma, mėginių ėmimą ir įvairių naminių paukščių ligų tyrimus. Šios specialiosios sąlygos ir veterinarijos sertifikatų, kurie turi būti pateikiami su į Sąjungą importuojamomis ir per ją tranzitu vežamomis prekėmis, pavyzdžiai pateikti to reglamento I priedo 2 dalyje. Reglamente (EB) Nr. 798/2008 taip pat nustatytos sąlygos, kuriomis vadovaujantis trečioji šalis, teritorija, zona ar skyrius turi būti laikomas neužkrėstu labai patogenišku paukščių gripu (LPPG);

               (6)

               Ukraina yra įtraukta į Sprendimo 2007/777/EB II priedo 2 dalyje pateiktą sąrašą kaip trečioji šalis, iš kurios visos teritorijos leidžiama į Sąjungą gabenti naminių paukščių, ūkiuose auginamų medžiojamųjų paukščių, ūkiuose auginamų beketerių (Ratitate) paukščių ir laukinių medžiojamųjų paukščių mėsos produktus ir apdorotus skrandžius, pūsles bei žarnas, apdorotus nespecifiniu A būdu;

               (7)

               be to, į Reglamento (EB) Nr. 798/2008 I priedo 1 dalies sąrašą Ukraina įtraukta kaip trečioji šalis, iš kurios visos teritorijos leidžiama į Sąjungą importuoti ir per ją tranzitu vežti naminius paukščius ir naminių paukščių produktus;

               (8)

               2016 m. lapkričio 30 d. Ukraina patvirtino, kad jos teritorijoje nustatyta H5N8 potipio LPPG atvejų, todėl ji nebegali būti laikoma neužkrėsta šia liga. Todėl Ukrainos veterinarijos tarnybos nebegali išduoti veterinarijos sertifikatų, pridedamų prie naminių paukščių ir naminių paukščių produktų siuntų, kurias ketinama eksportuoti į Sąjungą;

               (9)

               vėliau, 2017 m. sausio 4 d., Ukraina pavirtino, kad dar dviejų jos teritorijos regionų ūkiuose nustatyta H5N8 potipio LPPG atvejų. Ukrainos veterinarijos tarnybos patvirtino, kad jos įgyvendino likvidavimo strategiją LPPG kontroliuoti ir jo plitimui riboti;

               (10)

               Ukraina pateikė informaciją apie jos teritorijoje susiklosčiusią epidemiologinę padėtį ir apie priemones, kurių ji ėmėsi, siekdama užkirsti kelią tolesniam LPPG plitimui ir Komisija jau atliko šios informacijos vertinimą. Remiantis šiuo vertinimu, taip pat Ukrainos suteiktomis garantijomis, darytina išvada, kad taikyti apribojimus tik iš LPPG užkrėstos teritorijos, kuriai Ukrainos veterinarijos tarnybos dėl dabartinių protrūkių nustatė apribojimus, į Sąjungą įvežamiems naminiams paukščiams ir naminių paukščių produktams turėtų pakakti, kad būtų pašalinta su naminių paukščių ir naminių paukščių produktų įvežimu į Sąjungą susijusi rizika;

               (11)

               be to, siekiant užkirsti kelią LPPG pateikimui į Sąjungą, iš LPPG užkrėstos Ukrainos teritorijos ir teritorijos, kuriai Ukrainos veterinarijos tarnybos dėl dabartinių protrūkių nustatė apribojimus, iš naminių paukščių, ūkiuose auginamų medžiojamųjų paukščių ir laukinių medžiojamųjų paukščių gaunami mėsos produktai ir apdoroti skrandžiai, pūslės ir žarnos turėtų būti apdorojami bent D būdu, kaip nustatyta Sprendimo 2007/777/EB II priedo 4 dalyje;

               (12)

               todėl Reglamentas (EB) Nr. 798/2008 ir Sprendimas 2007/777/EB turėtų būti atitinkamai iš dalies pakeisti;

               (13)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Sprendimo 2007/777/EB II priedo 1 ir 2 dalys iš dalies keičiamos vadovaujantis šio reglamento I priedu.
   2 straipsnis
   Reglamento (EB) Nr. 798/2008 I priedo 1 dalis iš dalies keičiama vadovaujantis šio reglamento II priedu.
   3 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. vasario 3 d.

            Komisijos vardu

            Pirmininkas

         Jean-Claude JUNCKER

      (1)  OL L 18, 2003 1 23, p. 11.

      (2)  OL L 343, 2009 12 22, p. 74.

      (3)  2007 m. lapkričio 29 d. Komisijos sprendimas 2007/777/EB nustatantis gyvūnų ir visuomenės sveikatos reikalavimus ir tam tikrų mėsos produktų ir apdorotų skrandžių, pūslių ir žarnų, skirtų žmonių maistui, importo iš trečiųjų šalių sertifikatų pavyzdžius ir panaikinantis Sprendimą 2005/432/EB (OL L 312, 2007 11 30, p. 49).

      (4)  2008 m. rugpjūčio 8 d. Komisijos reglamentas (EB) Nr. 798/2008, kuriuo nustatomas trečiųjų šalių, teritorijų, zonų ar skyrių, iš kurių galima importuoti į Bendriją ir vežti tranzitu per Bendriją naminius paukščius ir naminių paukščių produktus, sąrašas ir veterinarijos sertifikatų reikalavimai (OL L 226, 2008 8 23, p. 1).

      I PRIEDAS

                  1.

                  Sprendimo 2007/777/EB II priedo 1 dalyje tarp Rusijai ir Jungtinėms Amerikos Valstijoms skirtų įrašų įterpiamas Ukrainai skirtas įrašas:

                              Šalis

                              Teritorija

                              Teritorijos apibūdinimas

                              ISO kodas

                              Versija

                              „Ukraina

                              UA

                              01/2016

                              Visa šalies teritorija

                              UA-1

                              01/2016

                              Visa Ukrainos šalies teritorija, išskyrus teritoriją UA-2

                              UA-2

                              01/2016

                              Ukrainos teritorijos, nurodytos Komisijos reglamento (EB) Nr. 798/2008 I priedo 1 dalies lentelės 3 skiltyje UA-2 apibūdinime, atsižvelgiant į tos lentelės 6A ir 6B skiltyse nurodytas datas.“;

                  2.

                  Sprendimo 2007/777/EB II priedo 2 dalyje Ukrainai skirtas įrašas pakeičiamas taip:

                              ISO kodas

                              Kilmės šalis arba jos dalis

                                          1.

                                          Naminiai galvijai

                                          2.

                                          Ūkiuose auginami poranagiai medžiojamieji gyvūnai (išskyrus kiaules)

                              Naminės avys / ožkos

                                          1.

                                          Naminės kiaulės

                                          2.

                                          Ūkiuose auginami medžiojamieji poranagiai gyvūnai (kiaulės)

                              Naminiai neporanagiai

                                          1.

                                          Naminiai paukščiai

                                          2.

                                          Ūkiuose auginami medžiojamieji paukščiai (išskyrus beketerius)

                              Ūkiuose auginami beketeriai paukščiai

                              Naminiai triušiai ir ūkyje auginami kiškiniai

                              Laukiniai medžiojamieji poranagiai gyvūnai (išskyrus kiaules)

                              Laukinės kiaulės

                              Laukiniai neporanagiai gyvūnai

                              Laukiniai kiškiniai (triušiai ir kiškiai)

                              Laukiniai medžiojamieji paukščiai

                              Laukiniai medžiojami sausumos žinduoliai (išskyrus kanopinius, neporakanopius ir kiškinius)

                              „UA

                              Ukraina UA

                              XXX

                              XXX

                              XXX

                              XXX

                              XXX

                              XXX

                              A

                              XXX

                              XXX

                              XXX

                              A

                              XXX

                              XXX

                              Ukraina UA-1

                              XXX

                              XXX

                              XXX

                              XXX

                              A

                              A

                              A

                              XXX

                              XXX

                              XXX

                              A

                              A

                              XXX

                              Ukraina UA-2

                              XXX

                              XXX

                              XXX

                              XXX

                              D

                              D

                              A

                              XXX

                              XXX

                              XXX

                              A

                              D

                              XXX“

      II PRIEDAS
      Reglamento (EB) Nr. 798/2008 I priedo 1 dalyje Ukrainos įrašas pakeičiamas taip:

                     Trečiosios šalies ar teritorijos ISO kodas ir pavadinimas

                     Trečiosios šalies, teritorijos, zonos ar skyriaus kodas

                     Trečiosios šalies, teritorijos, zonos ar skyriaus aprašymas

                     Veterinarijos sertifikatas

                     Specialiosios sąlygos

                     Specialiosios sąlygos

                     Paukščių gripo stebėjimo statusas

                     Skiepijimo nuo paukščių gripo statusas

                     Salmonelių kontrolės statusas (6)

                     Pavyzdys (-iai)

                     Papildomos garantijos

                     Galiojimo pabaigos diena (1)

                     Galiojimo pradžios diena (2)

                     1

                     2

                     3

                     4

                     5

                     6

                     6A

                     6B

                     7

                     8

                     9

                     „UA – Ukraina

                     UA-0

                     Visa šalies teritorija

                     EP, E

                     UA-1

                     Visa Ukrainos šalies teritorija, išskyrus teritoriją UA-2

                     WGM

                     POU, RAT

                     UA-2

                     Ukrainos teritorija, atitinkanti:

                     UA-2.1

                     Chersono sritį (regioną)

                     WGM

                     P2

                     2016 11 30

                     POU, RAT

                     P2

                     2016 11 30

                     UA-2.2

                     Odesos sritį (regioną)

                     WGM

                     P2

                     2017 1 4

                     POU, RAT

                     P2

                     2017 1 4

                     UA-2.3

                     Černivcių sritį (regioną)

                     WGM

                     P2

                     2017 1 4

                     POU, RAT

                     P2

                     2017 1 4“


title: 2013 m. liepos 25 d. Komisijos įgyvendinimo reglamentas (ES) Nr. 728/2013 dėl tam tikrų prekių klasifikavimo Kombinuotojoje nomenklatūroje

text:
30.7.2013

               LT

               Europos Sąjungos oficialusis leidinys

               L 203/1

         KOMISIJOS ĮGYVENDINIMO REGLAMENTAS (ES) Nr. 728/2013
   2013 m. liepos 25 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. liepos 25 d.

            Komisijos vardu Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  OL L 302, 1992 10 19, p. 1.

      PRIEDAS

                  Prekių aprašymas

                  Klasifikavimas (KN kodas)

                  Motyvai

                  (1)

                  (2)

                  (3)

                  Ratukas, kurį sudaro:

                              —

                              stačiakampė maždaug 14 × 10 cm dydžio nerūdijančiojo plieno plokštelė su 4 kiaurymėmis sraigtams,

                              —

                              šakutės formos nerūdijančiojo plieno korpusas su sukamuoju guoliu, kuris gali suktis 360° kampu,

                              —

                              maždaug 13 cm skersmens ir maždaug 4 cm pločio guminė padanga,

                              —

                              plastikinis ratlankis su guoliu.

                        Ratukas gali būti montuojamas ant įvairių gaminių, pvz., vežimėlių, ligoninių lovų ir kitų baldų.

                      (1) Žr. paveikslą.

                  7326 90 98

                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis ir KN kodus 7326, 7326 90 ir 7326 90 98 atitinkančiais prekių aprašymais.
                  Ratukas nepriskirtinas 8302 pozicijai, nes jai priskiriami tik ne didesnio kaip 75 mm skersmens ar ne didesnio kaip 30 mm pločio ratukai (žr. 83 skirsnio 2 pastabą).
                  Numatytos pagrindinės ratuko paskirties neįmanoma nustatyti pagal jo objektyvias charakteristikas, nes jis vienodai tinka prekėms, priskiriamoms, pvz., 8716 pozicijai (vežimėliai), 9402 pozicijai (ligoninių lovos) ar 9403 pozicijai (kiti baldai). Todėl ratukas neklasifikuotinas kaip konkretaus gaminio dalis.
                  Ratukas yra sudėtinė prekė, sudaryta iš skirtingų medžiagų (nerūdijančiojo plieno, gumos ir plastiko). Ratuko esminį požymį nulemia nerūdijančiojo plieno korpusas, nes jis yra ratuko konstrukcijos pagrindas.
                  Todėl ratukas klasifikuotinas kaip kiti geležies arba plieno gaminiai, priskiriant KN kodą 7326 90 98.

         (1)  Paveikslas pateikiamas tik dėl informacijos.


title: 2013 m. rugpjūčio 20 d. Komisijos įgyvendinimo reglamentas (ES) Nr. 794/2013, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
21.8.2013

               LT

               Europos Sąjungos oficialusis leidinys

               L 223/8

         KOMISIJOS ĮGYVENDINIMO REGLAMENTAS (ES) Nr. 794/2013
   2013 m. rugpjūčio 20 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. rugpjūčio 20 d.

            Komisijos vardu Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0709 93 10

                  TR

                  131,0

                  ZZ

                  131,0

                  0805 50 10

                  AR

                  91,2

                  CL

                  112,7

                  TR

                  70,0

                  UY

                  134,9

                  ZA

                  108,5

                  ZZ

                  103,5

                  0806 10 10

                  EG

                  181,2

                  MA

                  150,8

                  MX

                  264,4

                  TR

                  150,6

                  ZZ

                  186,8

                  0808 10 80

                  AR

                  182,1

                  BR

                  111,3

                  CL

                  147,6

                  CN

                  77,8

                  NZ

                  123,6

                  US

                  108,5

                  ZA

                  118,8

                  ZZ

                  124,2

                  0808 30 90

                  AR

                  193,4

                  CL

                  148,9

                  TR

                  149,7

                  ZA

                  101,4

                  ZZ

                  148,4

                  0809 30

                  TR

                  138,8

                  ZZ

                  138,8

                  0809 40 05

                  BA

                  49,3

                  MK

                  74,4

                  TR

                  101,0

                  ZZ

                  74,9

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2012 m. birželio 13 d. Komisijos įgyvendinimo reglamentas (ES) Nr. 501/2012, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [ „镇江香醋“ ( „Zhenjiang Xiang Cu“ ) (SGN)]

text:
14.6.2012

               LT

               Europos Sąjungos oficialusis leidinys

               L 153/4

         KOMISIJOS ĮGYVENDINIMO REGLAMENTAS (ES) Nr. 501/2012
   2012 m. birželio 13 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [„“ („Zhenjiang Xiang Cu“) (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 5 dalies trečią pastraipą,
   kadangi:

               (1)

            remiantis Reglamento (EB) Nr. 510/2006 6 straipsnio 2 dalimi, 2007 m. liepos 16 d. Kinijos paraiška įregistruoti pavadinimą „
                  “ („Zhenjiang Xiang Cu“) kaip saugomą geografinę nuorodą (SGN) buvo paskelbta Europos Sąjungos oficialiajame leidinyje
                (2);

               (2)

               Vokietija pateikė prieštaravimą dėl įregistravimo pagal Reglamento (EB) Nr. 510/2006 7 straipsnio 2 dalį. Remiantis 7 straipsnio 3 dalies pirmos pastraipos c punktu, šis prieštaravimas laikomas priimtinu;

               (3)

               2011 m. rugpjūčio 2 d. raštu Komisija paprašė susijusių šalių susitarti;

               (4)

               kadangi per nustatytą laikotarpį ir numatytais būdais Vokietijai ir Kinijai oficialaus susitarimo pasiekti nepavyko, Komisija turėtų priimti sprendimą Reglamento (EB) Nr. 510/2006 15 straipsnio 2 dalyje nustatyta tvarka;

               (5)

            prieštaravimo pareiškime tvirtinama, kad įregistravus „
                  “ („Zhenjiang Xiang Cu“) būtų pakenkta esamiems pavadinimams, prekių ženklams ar produktams, kaip nurodyta Reglamento (EB) Nr. 510/2006 7 straipsnio 3 dalies c punkte, nes acto mažiausias bendrasis rūgštingumas yra mažesnis (4,5 g) už Vokietijos įstatymų ir Europos standarto EN 13188 nustatytą mažiausią rūgštingumą (5,0 g). Kadangi acto rūgšties kiekis yra pagrindinis acto kokybės kriterijus, prieštaravimo pateikėjas mano, kad tokį actą parduodant Europos Sąjungoje būtų klaidinami vartotojai, nes būtų iškreipiama konkurencija;

               (6)

            šios srities Europos Sąjungos teisės aktų nėra, todėl mažesnio rūgštingumo actas gali būti teisėtai gaminamas ir parduodamas Europos Sąjungoje, taip pat importuojamas į Europos Sąjungą. Be to, „
                  “ („Zhenjiang Xiang Cu“) yra ryžių actas, pasižymintis išskirtinėmis savybėmis ir susijęs su Kinijos virtuve. Taigi nei pavojaus suklaidinti vartotojus, nei grėsmės sąžiningai ar tradicinei vartosenai negalėtų būti nustatyta dėl to, kad Europos Sąjungoje parduodamas „
                  “ („Zhenjiang Xiang Cu“), kurio mažiausias bendrasis rūgštingumas – 4,5 g/100 ml;

               (7)

            Komisija daro išvadą, kad Kinija sutiktų su ne mažesniu kaip 5,0 g/100 ml „
                  “ („Zhenjiang Xiang Cu“) mažiausiu bendruoju rūgštingumu, o tai atitiktų Vokietijos institucijų prašymą ir minėtąjį Europos standartą EN 13188. Vokietija patvirtino, kad priėmus tokį sprendimą problema būtų išspręsta;

               (8)

            siekiant kuo didesnio sutarimo reikėtų nustatyti, kad „
                  “ („Zhenjiang Xiang Cu“) mažiausias bendrasis rūgštingumas – 5,00 g/100 ml;

               (9)

            atsižvelgiant į tai, kas išdėstyta, pavadinimas „
                  “ („Zhenjiang Xiang Cu“) turėtų būti įtrauktas į saugomų kilmės vietos nuorodų ir saugomų geografinių nuorodų registrą;

               (10)

               šiame reglamente numatytos priemonės atitinka Saugomų geografinių nuorodų ir saugomų kilmės vietos nuorodų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įregistruojamas šio reglamento priede nurodytas pavadinimas.
   2 straipsnis
   Atnaujintas bendrasis dokumentas pateikiamas šio reglamento II priede.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. birželio 13 d.

            Komisijos vardu

            Pirmininkas

         José Manuel BARROSO

      (1)  OL L 93, 2006 3 31, p. 12.

      (2)  OL C 254, 2010 9 22, p. 10.

      I PRIEDAS
      Sutarties I priede išvardyti žmonėms vartoti skirti žemės ūkio produktai:

         1.8 klasė.   Kiti Sutarties I priede išvardyti produktai (prieskoniai ir kt.)

      KINIJA
      „“ („Zhenjiang Xiang Cu“) (SGN)

      II PRIEDAS
      BENDRASIS DOKUMENTAS

         TARYBOS REGLAMENTAS (EB) Nr. 510/2006

      „“ („ZHENJIANG XIANG CU“)
      EB Nr. CN-PGI-0005–0630–16.07.2007

         SGN ( X ) SKVN ( )

      1.   Pavadinimas

      „“ („Zhenjiang Xiang Cu“)
      2.   Valstybė narė arba trečioji šalis

      Kinijos Liaudies Respublika
      3.   Žemės ūkio produkto arba maisto produkto aprašymas

      3.1.   Produkto rūšis

                  1.8 klasė.

                  Kiti Sutarties I priede išvardyti produktai (prieskoniai ir kt.)

            3.2.   Produkto, kuriam taikomas 1 punkte nurodytas pavadinimas, aprašymas

      „Zhenjiang Xiang Cu“ – tam tikros rūšies fermentuotų ryžių actas; pagrindinė žaliava jam gaminti – lipnūs ryžiai. Produktas yra savito kvapo ir švelnaus skonio. Spalva – ryški blizgi rausvai ruda, link tamsiai rudos. Jis turi stiprų kepintiems ryžiams ir fermentuotiems produktams būdingą kvapą. Produktas yra sodraus, švelnaus, subtilaus, gaivaus, rūgštaus, bet ne aitraus skonio, gardus, salsvas. Atsižvelgiant į specifikaciją, bendras rūgštingumas (nustatoma pagal acto rūgšties kiekį) yra 5,00 g–6,00 g/100 ml (ne daugiau kaip 15,50 g), fiksuotas rūgštingumas (nustatoma pagal pieno rūgšties kiekį) – 1,20 g–1,60 g/100 ml, amino rūgščių azoto kiekis (nustatoma pagal azoto kiekį) – 0,12 g–0,18 g/100 ml, o redukuojančio cukraus kiekis (nustatoma pagal gliukozės kiekį) – daugiau kaip 2,20 g/100 ml.
      Atsižvelgiant į laikymo terminą, „Zhenjiang Xiang Cu“ skirstomas į dvi kategorijas: įprastas kvapnusis actas, išlaikytas daugiau kaip 180 dienų, ir išlaikytas actas, kuris yra „Zhenjiang“ kvapnusis actas, tik išlaikytas daugiau kaip 365 dienas.
      3.3.   Žaliavos

                  1.

                  Lipnūs ryžiai iš Džendziang regiono. Ryžiai visuomet geros kokybės, labai lipnūs ir turi pakankamai žalių baltymų. Amilopektino gali būti iki 100°.

                  2.

                  Kviečių sėlenos; gaunamos iš perdirbtų aukščiausios kokybės vietinių kviečių, kuriuose gausu maistinių medžiagų, būtinų acto rūgšties bakterijų fermentacijai.

                  3.

                  Ryžių lukštai; gaunami iš perdirbtų vietinių ryžių, atlieka perkėliklio funkciją ir sukuria specialią dujų terpę, būtiną acto rūgšties bakterijoms augti vykstant fermentacijai.

                  4.

                  „Daqu“ – sucukrinimo medžiagų, gaunamų tradiciniais metodais fermentuojant aukščiausios kokybės vietines medžiagas (kviečius, miežius ir žaliuosius žirnelius), augimo skatinimo medžiaga.

                  5.

                  Kepinti skirti ryžiai; naudojamas lipnus, švelnus degintų ryžių nuoviras, pagamintas iš aukščiausios kokybės vietinių ryžių; tai pagrindinė sudedamoji medžiaga, suteikianti „Zhenjiang“ kvapniajam actui būdingą kvapą ir spalvą.

                  6.

                  Vanduo; naudojamas švarus vanduo, susikaupęs Džendziang regiono geologijai būdinguose sausumos dariniuose; vandenyje gausu įvairių mineralinių medžiagų. Jis saldokas, reikiamo kietumo ir rūgštingumo, tinkamas actui gaminti.

            3.4.   Pašarai (taikoma tik gyvūninės kilmės produktams)

      —
      3.5.   Specialūs gamybos veiksmai, atliktini nustatytoje geografinėje vietovėje

      „Zhenjiang Xiang Cu“ acto gamyba, įskaitant „Daqu“ ir ryžių vyno paruošimą, ruošinio fermentaciją, acto gavimą, žaliavinio acto garinimą ir laikymą (brandinimą), turi vykti nustatytoje geografinėje vietovėje.
      3.6.   Specialios pjaustymo, trynimo, pakavimo ir kt. taisyklės

      Stikliniai buteliai turi atitikti maisto higienos reikalavimus; išorinei pakuotei gali būti naudojamos kartoninės dėžės.
      3.7.   Specialios ženklinimo etiketėmis taisyklės

      Etiketės su atspausdintu užrašu „Zhenjiang Xiang Cu“ klijuojamos ant butelių. Pagrindiniai etiketėje nurodytini duomenys: produkto pavadinimas („Zhenjiang Xiang Cu“), gamybos technologija (nepertraukiama fermentacija), acto kategorija (fermentuotas actas), pagrindinės sudedamosios dalys, grynasis svoris, gamintojo pavadinimas (vardas, pavardė) ir adresas, pagaminimo data ir standartinis produkto kodas.
      4.   Glaustas geografinės vietovės apibūdinimas

      Džendziang regionas yra pietrytinėje Kinijos dalyje, išsidėstęs pietiniame Jangdzės upės krante. Jo geografinės koordinatės – 31°37′–32°19′ šiaurės platumos ir 118°58′–119°58′ rytų ilgumos. Į Džendziang regioną įeina Jurong miestas, Danyang miestas, Yangzhong miestas, Dantu sritis, Jingkou sritis, Runzhou sritis ir Džendziang ekonominės plėtros zona.
      5.   Ryšys su geografine vietove

      5.1.   Geografinės vietovės ypatumai

      Džendziang išsidėstęs pietrytinėje Kinijos dalyje, Jangdzės upės ir Didžiojo kanalo santakoje. Šio regiono klimatas – įprastas drėgnas musoninis, pereinantis nuo šilto vidutinio klimato prie subtropinio klimato. Vidutiniškai saulė per metus šviečia 2 050,7 valandų, t. y. 46,8 % laiko; vidutinė metinė temperatūra – 15,4 °C, vidutinis drėgnis – 77 %, o vidutinis metinis kritulių kiekis – daugiau kaip 1 000 mm. Džendziang regionui būdingos besidriekiančios kalvelės, derlinga dirbamoji žemė, daugybė upių ir upelių, daugybė mažų salų ir šalia upės įsikūrusių uostų; šiame regione daug žalumos, klimatas malonus ir drėgnas.
      5.2.   Produkto ypatumai

      „Zhenjiang Xiang Cu“ spalva – ryški blizgi rausvai ruda, link tamsiai rudos. Actas turi stiprų kepintiems ryžiams ir fermentuotiems produktams būdingą kvapą. Jo skonis sodrus ir švelnus; nors ir juntamas šioks toks rūgštumas dėl acto rūgšties, pieno rūgšties, obuolių rūgšties, gintaro rūgšties, citrinų rūgšties ir gliukono rūgšties, tačiau skonis nėra labai aštrus. Jis subtilus ir gaivus, gardus, salsvas.
      5.3.   Priežastinis geografinės vietovės ir kurios nors produkto savybės, gero vardo ar kitos ypatybės ryšys

      Džendziang regionas yra pietrytinėje Kinijos dalyje, jo klimatas – įprastas drėgnas musoninis, pereinantis nuo šilto vidutinio klimato prie subtropinio klimato. Šis regionas išsidėstęs Jangdzės upės ir Didžiojo kanalo santakoje; jame gausu žalių kalvelių, derlinga dirbamoji žemė, daug upių ir upelių, daugybė mažų salų ir šalia upės įsikūrusių uostų. Jame auginama daug žemės ūkio augalų – ryžių, kviečių, miežių ir žaliųjų žirnelių, iš kurių gaunama tokių maistingų šalutinių produktų kaip kviečių sėlenos ir ryžių lukštai. Tai, kad Džendziang regionas yra drėgnas ir žalias, gali būti viena iš priežasčių, kodėl ten lengvai auga ir dauginasi acto rūgšties bakterijos. Prieš atbėgdamas į upes, ežerus ir pelkes iš kalvų ir šaltinių, vanduo prateka pro akmenis ir uolas, todėl jame gausu mineralinių medžiagų, jis turi ryškų ir salsvą skonį; toks vanduo labiausiai tinkamas actui gaminti.
      Džendziang miestas nuo seno žinomas kaip „kalvotame miške įsikūręs miestas, turintis acto gamybos ištakas“. Džendziang mieste actas buvo pradėtas gaminti prieš 1 400 metų. Pavadinimas „Zhenjiang Xiang Cu“ atsirado Liang dinastijos laikais; šis actas klasikinėje Kinijos medicinoje laikytas geriausiu ryžių actu, o Qing dinastijos laikais jam skirtas tarptautinis aukso apdovanojimas. „Zhenjiang Xiang Cu“ actas tapo miesto vizitine kortele. Dabar šiame mieste, kur kvepia actu ir gyvuoja su acto vartojimu susijusios tradicijos ir mitybos kultūra, yra beveik 100 acto gamybos įmonių.

         Nuoroda į paskelbtą specifikaciją

      (Reglamento (EB) Nr. 510/2006 5 straipsnio 7 dalis)


title: 2016 m. kovo 23 d. Komisijos įgyvendinimo reglamentas (ES) 2016/444, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
24.3.2016

               LT

               Europos Sąjungos oficialusis leidinys

               L 78/58

         KOMISIJOS ĮGYVENDINIMO REGLAMENTAS (ES) 2016/444
   2016 m. kovo 23 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2016 m. kovo 23 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  EG

                  109,3

                  IL

                  125,9

                  MA

                  94,8

                  SN

                  144,4

                  TR

                  104,6

                  ZZ

                  115,8

                  0707 00 05

                  MA

                  84,0

                  TR

                  146,9

                  ZZ

                  115,5

                  0709 91 00

                  EG

                  241,9

                  ZZ

                  241,9

                  0709 93 10

                  MA

                  53,1

                  TR

                  157,3

                  ZZ

                  105,2

                  0805 10 20

                  EG

                  46,7

                  IL

                  70,5

                  MA

                  56,0

                  TN

                  65,7

                  TR

                  72,0

                  ZZ

                  62,2

                  0805 50 10

                  MA

                  85,8

                  TR

                  88,5

                  ZZ

                  87,2

                  0808 10 80

                  BR

                  87,5

                  CL

                  130,3

                  CN

                  70,5

                  US

                  132,6

                  ZA

                  110,3

                  ZZ

                  106,2

                  0808 30 90

                  AR

                  113,2

                  CL

                  156,8

                  CN

                  88,2

                  TR

                  156,4

                  ZA

                  95,0

                  ZZ

                  121,9

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2016 m. vasario 24 d. Komisijos įgyvendinimo reglamentas (ES) 2016/283 dėl tam tikrų prekių klasifikavimo Kombinuotojoje nomenklatūroje

text:
1.3.2016

               LT

               Europos Sąjungos oficialusis leidinys

               L 53/1

         KOMISIJOS ĮGYVENDINIMO REGLAMENTAS (ES) 2016/283
   2016 m. vasario 24 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;

               (5)

               Muitinės kodekso komitetas per pirmininko nustatytą laikotarpį nuomonės nepateikė,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (EEB) Nr. 2913/92 12 straipsnio 6 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. vasario 24 d.

            Komisijos vardu

            Pirmininko pavedimu

         Stephen QUEST

            Mokesčių ir muitų sąjungos generalinis direktorius

      (1)  OL L 256, 1987 9 7, p. 1.

      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Maždaug 17 cm aukščio, daugiausia iš plastikų pagamintas smailėjančio cilindro formos gaminys (vadinamoji LED lempa su blizgučiais). Gaminio viršutinė dalis kūgiška, pagrindas platesnis, o vidurinė dalis pagaminta iš skaidraus plastiko. Vidurinės dalies vidus papuoštas stilizuota mergaitės figūrėle ir pripildytas skaidraus skysčio su blizgučiais.
                  Į pagrindą įmontuoti keli iš baterijos maitinami šviesos diodai (LED). Gaminį pakračius, jo vidurinė dalis švelniai nušvinta įvairiomis spalvomis. Pakratytas gaminys šviesą skleidžia tik trumpai, maždaug vieną minutę.
                  Žr. paveikslą (1).

                  3926 40 00

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 3926 ir 3926 40 00 atitinkančiais prekių aprašymais.
                  Gaminys neklasifikuotinas kaip 9405 pozicijai priskiriamos lempos, nes jis nėra visų pirma skirtas, pvz., kambariui apšviesti, jis nelaikytinas ir specializuota lempa (taip pat žr. Suderintos sistemos (SS) paaiškinimų 9405 pozicijos paaiškinimų I grupės 1 ir 3 punktų paaiškinimus).
                  Atsižvelgiant į objektyvias gaminio charakteristikas, jis nėra iš esmės skirtas pramogai (vaikų ar suaugusiųjų) (taip pat žr. SS paaiškinimų 9503 pozicijos paaiškinimų D dalį). Todėl jis nepriskirtinas ir 9503 pozicijai kaip žaislas.
                  Dėl savo objektyvių charakteristikų gaminys daugiausia skirtas naudoti kaip dekoratyvinis elementas. Švytėjimas tik sustiprina jo dekoratyvinį poveikį.
                  Todėl gaminys klasifikuotinas kaip kiti dekoratyviniai gaminiai iš plastikų, priskiriant KN kodą 3926 40 00.

         (1)  Paveikslas pateikiamas tik dėl informacijos.


title: 2013 m. kovo 26 d. Komisijos įgyvendinimo reglamentas (ES) Nr. 299/2013, kuriuo iš dalies keičiamas Reglamentas (EEB) Nr. 2568/91 dėl maišyto alyvuogių aliejaus ir maišyto alyvuogių išspaudų aliejaus savybių ir dėl atitinkamų analizės metodų

text:
28.3.2013

               LT

               Europos Sąjungos oficialusis leidinys

               L 90/52

         KOMISIJOS ĮGYVENDINIMO REGLAMENTAS (ES) Nr. 299/2013
   2013 m. kovo 26 d.
   kuriuo iš dalies keičiamas Reglamentas (EEB) Nr. 2568/91 dėl maišyto alyvuogių aliejaus ir maišyto alyvuogių išspaudų aliejaus savybių ir dėl atitinkamų analizės metodų
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 113 straipsnio 1 dalies a punktą ir 121 straipsnio pirmos pastraipos a punktą kartu su 4 straipsniu,
   kadangi:

               (1)

               1991 m. liepos 11 d. Komisijos reglamentu (EEB) Nr. 2568/91 dėl maišyto alyvuogių aliejaus ir maišyto alyvuogių išspaudų aliejaus savybių ir dėl atitinkamų analizės metodų (2) nustatytos cheminės ir organoleptinės alyvuogių aliejaus ir maišyto alyvuogių išspaudų aliejaus savybės bei šių savybių analizės metodai. Remiantis chemijos ekspertų nuomone ir Tarptautinės alyvuogių aliejaus tarybos (toliau – TAAT) atliekamu darbu minėtus metodus reikėtų atnaujinti;

               (2)

               pagal Reglamento (EB) Nr. 1234/2007 113 straipsnio 3 dalį valstybės narės turi tikrinti, ar alyvuogių aliejus ir maišytas alyvuogių išspaudų aliejus atitinka Reglamente (EEB) Nr. 2568/91 išdėstytus prekybos standartus, ir prireikus skirti baudas. Išsamios minėtų atitikties patikrų taisyklės nurodytos Reglamento (EEB) Nr. 2568/91 2 ir 2a straipsniuose. Tomis taisyklėmis turėtų būti užtikrinta, kad alyvuogių aliejus, kurio kokybės standartas nustatytas, faktiškai atitiktų tokį standartą. Taisykles reikėtų tikslinti, įskaitant rizikos analizę. Minėtų atitikties patikrų tikslais reikėtų apibrėžti sąvoką „parduodamas alyvuogių aliejus“;

               (3)

               iš patirties žinoma, kad yra tam tikra sukčiavimo rizika, dėl kurios vartotojai negali būti visiškai apsaugoti, kaip numatyta Reglamente (EEB) Nr. 2568/91. Todėl alyvuogių aliejaus turėtojai turėtų registruoti kiekvienos kategorijos aliejaus priėmimą ir išdavimą. Siekiant išvengti per didelės administracinės naštos, tačiau nepakenkti alyvuogių aliejaus registro tikslams, informacija turėtų būti renkama tik iki alyvuogių aliejaus išpilstymo į butelius etapo;

               (4)

               siekiant užtikrinti tęstinumą ir įvertinti Reglamento (EEB) Nr. 2568/91 priemones, valstybės narės turėtų pranešti Komisijai ne tik apie nacionalines įgyvendinimo priemones, bet ir apie atitikties patikrų rezultatus;

               (5)

               siekiant tęsti derinimą su TAAT nustatytais tarptautiniais standartais, reikėtų atnaujinti kai kuriuos analizės metodus, nustatytus Reglamente (EEB) Nr. 2568/91. Todėl minėto reglamento XVIII priede pateiktą analizės metodą reikėtų pakeisti efektyvesniu. Taip pat reikėtų ištaisyti keletą to reglamento IX priede pateiktų analizės metodų nenuoseklumų ir neužbaigtumų;

               (6)

               valstybėms narėms reikia pereinamojo laikotarpio, kad jos galėtų pradėti taikyti naujas šiuo reglamentu nustatytas taisykles;

               (7)

               Komisija sukūrė elektroninio dokumentų tvarkymo ir procedūrų valdymo informacinę sistemą, naudojamą vidaus darbo procedūroms ir ryšiams su valdžios institucijomis, dalyvaujančiomis įgyvendinant bendrą žemės ūkio politiką. Manoma, kad naudojantis ta sistema gali būti įvykdyti Reglamente (EEB) Nr. 2568/91 numatyti įpareigojimai teikti pranešimus pagal 2009 m. rugpjūčio 31 d. Komisijos reglamentą (EB) Nr. 792/2009, kuriuo nustatomos išsamios valstybių narių bendrojo rinkų organizavimo įgyvendinimo, tiesioginių išmokų tvarkos, žemės ūkio produktų gamybos ir pardavimo skatinimo, atokiausiems regionams ir mažosioms Egėjo jūros saloms taikomos tvarkos informacijos ir dokumentų teikimo Komisijai taisyklės (3);

               (8)

               todėl Reglamentas (EEB) Nr. 2568/91 turėtų būti atitinkamai iš dalies pakeistas;

               (9)

               Bendro žemės ūkio rinkų organizavimo vadybos komitetas nuomonės per pirmininko nustatytą laiką nepateikė,

         PRIĖMĖ ŠĮ REGLAMENTĄ:
   1 straipsnis
   Reglamentas (EEB) Nr. 2568/91 iš dalies keičiamas taip:

               1)

               2a straipsnis pakeičiamas taip:
               „2a straipsnis
               1.   Šiame straipsnyje „parduodamas alyvuogių aliejus“ – visas atitinkamos valstybės narės alyvuogių aliejaus ir alyvuogių išspaudų aliejaus kiekis, suvartojamas toje valstybėje narėje arba eksportuojamas iš tos valstybės narės.
               2.   Valstybės narės užtikrina, kad atitikties patikros būtų atliekamos atrankiai, remiantis rizikos analize, ir tinkamu dažnumu, taip užtikrinant, kad parduodamas alyvuogių aliejus atitiktų deklaruojamą kategoriją.
               3.   Rizikos vertinimo kriterijai gali būti šie:

                           a)

                           aliejaus kategorija, gamybos laikotarpis, aliejaus kaina palyginti su kitokio aliejaus kaina, maišymo ir pakavimo veiksmai, laikymo įrenginiai ir sąlygos, kilmės šalis, paskirties šalis, gabenimo būdas arba partijos apimtis;

                           b)

                           veiklos vykdytojų padėtis prekybos grandinėje, jų parduodamo aliejaus kiekis ir (arba) vertė, jų parduodamo aliejaus kategorijų įvairovė, vykdomo verslo rūšis, pvz., malimas, laikymas, rafinavimas, maišymas, pakavimas arba mažmeninė prekyba;

                           c)

                           anksčiau atliktų patikrų rezultatai, įskaitant nustatytų defektų skaičių ir pobūdį, įprastą parduodamo aliejaus kokybę, naudojamos techninės įrangos darbinius parametrus;

                           d)

                           veiklos vykdytojų taikomų kokybės užtikrinimo sistemų arba savikontrolės sistemų, susijusių su atitiktimi prekybos standartams, patikimumas;

                           e)

                           vieta, kurioje atliekama patikra, ypač jei tai pirmasis patekimo į Sąjungą taškas, paskutinis taškas prieš išgabenant iš Sąjungos arba vieta, kurioje aliejus gaminamas, pakuojamas, kraunamas arba parduodamas galutiniam vartotojui;

                           f)

                           bet kokia kita informacija, iš kurios būtų galima įžvelgti neatitikties riziką.

                     4.   Valstybės narės iš anksto nustato:

                           a)

                           partijų neatitikties reikalavimams rizikos vertinimo kriterijus;

                           b)

                           remdamosi rizikos analize pagal kiekvieną rizikos kategoriją – mažiausią veiklos vykdytojų arba partijų ir (arba) kiekio, kurių atitikties patikra bus atliekama, kiekį.

                     Per metus atliekama bent viena kiekvieno tūstančio tonų alyvuogių aliejaus, parduodamo valstybėje narėje, atitikties patikra.
               5.   Valstybės narės atitiktį tikrina:

                           a)

                           bet kokia eilės tvarka atlikdamos I priede nurodytas analizes arba

                           b)

                           laikydamosi Ib priedo schemoje sprendimams priimti nustatytos eilės tvarkos, kol gaunamas vienas šioje schemoje įrašytų atsakymų.“

               2)

               3 straipsnis pakeičiamas taip:
               „3 straipsnis
               Jei nustatoma, kad aliejus neatitinka jo kategorijos aprašymo, suinteresuota valstybė narė, nedarydama poveikio bet kokioms kitoms bausmėms, taiko veiksmingas, proporcingas ir atgrasias bausmes, atsižvelgdama į nustatyto pažeidimo sunkumą.
               Jei atlikus patikras nustatoma didelių pažeidimų, valstybės narės padidina patikrų, susijusių su prekybos etapu, aliejaus kategorija, kilme ar kitais kriterijais, dažnumą.“

               3)

               Įterpiamas 7a straipsnis:
               „7a straipsnis
               Fiziniai arba juridiniai asmenys ir asmenų grupės, laikantys alyvuogių aliejų ir alyvuogių išspaudų aliejų nuo ekstrahavimo malūne iki išpilstymo į butelius (imtinai), nesvarbu, kokiais profesiniais ar komerciniais tikslais, turi registruoti kiekvienos tokio kategorijos aliejaus priėmimą ir išdavimą.
               Valstybė narė užtikrina, kad būtų tinkamai laikomasi pirmojoje pastraipoje nustatyto įpareigojimo.“

               4)

               8 straipsnis pakeičiamas taip:
               „8 straipsnis
               1.   Valstybės narės praneša Komisijai apie priemones, kuriomis įgyvendinamas šis reglamentas. Jos praneša Komisijai apie visus vėlesnius jų pakeitimus.
               2.   Ne vėliau kaip iki kiekvienų metų gegužės 31 d. valstybės narės perduoda Komisijai šio reglamento įgyvendinimo praėjusiais kalendoriniais metais ataskaitą. Ataskaitoje pateikiami bent jau atliktų alyvuogių aliejaus atitikties patikrų rezultatai, kaip nurodyta XXI priede pateiktuose šablonuose.
               3.   Šiame reglamente nurodyti pranešimai teikiami remiantis Komisijos reglamentu (EB) Nr. 792/2009 (4).

                  (4)  OL L 228, 2009 9 1, p. 3.“"

               5)

               IX priedas pakeičiamas šio reglamento I priede pateikiamu tekstu.

               6)

               XVIII priedas pakeičiamas šio reglamento II priede pateikiamu tekstu.

               7)

               Pridedamas XXI priedas, kurio tekstas pateikiamas šio reglamento III priede.

         2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. sausio 1 d. Tačiau 8 straipsnio 2 dalis taikoma nuo 2015 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. kovo 26 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 248, 1991 9 5, p. 1.

      (3)  OL L 228, 2009 9 1, p. 3.

      I PRIEDAS
      „
            IX PRIEDAS

               SPEKTROFOTOMETRINIS TYRIMAS ULTRAVIOLETINĖJE SPEKTRO DALYJE

            ĮŽANGA
            Spektrofotometrinis tyrimas ultravioletinėje spektro dalyje gali suteikti informacijos apie riebalų kokybę, jų išsilaikymo būklę ir technologinių procesų metu įvykusius pasikeitimus.
            Absorbcija metode nurodytų bangų ilgių srityje vyksta dėl konjuguotų dienų ir trienų sistemų buvimo. Ši absorbcija reiškiama kaip savitoji ekstinkcija E 1 %
               1 cm (1 cm sluoksnio storio 1 % riebalų tirpalo tam tikrame tirpiklyje ekstinkcija), pagal susitarimą žymima K raide (taip pat vadinama „ekstinkcijos koeficientu“).
            1.   TAIKYMAS
            Metode aprašyta spektrofotometrinio alyvuogių aliejaus tyrimo (nurodyto priedėlyje) ultravioletinėje spektro dalyje atlikimo tvarka.
            2.   METODO ESMĖ
            Analizuojami riebalai ištirpinami reikiamame tirpiklyje, paskui, esant nustatytam bangos ilgiui, matuojama šio tirpalo ekstinkcija, lyginant su grynu tirpikliu. Pagal spektrofotometrinius duomenis skaičiuojamos savitosios ekstinkcijos vertės. Apskaičiuojama savitoji izooktano sugertis esant 232 nm ir 268 nm bangos ilgiui arba savitoji cikloheksano sugertis esant 232 nm ir 270 nm bangos ilgiui, kai koncentracija yra 1 g/100 ml ir naudojama 10 mm storio kiuvetė.
            3.   ĮRANGA
            3.1.   Spektrofotometras ekstinkcijai ultravioletinėje spektro dalyje nuo 220 iki 360 nm matuoti su galimybe gauti nanometro eilės rodmenis. Prieš naudojimą rekomenduojama patikrinti spektrometro bangos ilgį ir sugerties skalę, kaip nurodyta toliau.

                        3.1.1.

                           Bangos ilgio skalė. Ją galima patikrinti naudojant etaloninę medžiagą, kurią sudaro optinio stiklo filtras, kuriame yra holmio oksido, kurios sugerties juostos yra aiškios. Etaloninė medžiaga skirta matomos ir ultravioletinės spektro dalies spektrofotometrų, kurių vardinis spektrinis juostos plotis yra 5 nm arba mažesnis, bangos ilgio skalėms tikrinti ir kalibruoti. Matavimai su stikliniu holmio filtru atliekami sugerties režimu lyginant su tuščiu oro matavimu bangų ilgio intervale nuo 640 iki 240 nm. Atliekama kiekvieno spektrinės juostos pločio (0,10–0,25–0,50–1,00–1,50–2,00 ir 3,00) atskaitos vertės korekcija naudojant tuščią kiuvetės laikiklį. Kiekvieno spektrinio juostos pločio bangos ilgis nurodytas etaloninės medžiagos sertifikate ISO 3656 standarte.

                        3.1.2.

                           Sugerties skalė. Ją galima patikrinti naudojant etaloninę medžiagą, kurią sudaro 4 kalio dichromato tirpalai perchlorato rūgštyje, sandariai uždaryti keturiose UV kvarcinio stiklo kiuvetėse, skirti UV dalies tiesiškumui ir fotometriniam tikslumui matuoti. Matavimai su kalio dichromatu užpildytomis kiuvetėmis (40 mg/ml, 60 mg/ml, 80 mg/ml ir 100 mg/ml) atliekami lyginant su perchlorato rūgšties palyginamuoju mėginiu. Galutinės sugerties vertės nurodytos etaloninės medžiagos sertifikate ISO 3656 standarte.

                  3.2.   Stačiakampės 1 cm storio kiuvetės iš kvarcinio stiklo, su dangteliais. Ekstinkcijos skirtumas tarp vandeniu arba kitu tinkamu tirpikliu užpildytų kiuvečių neturi būti didesnis kaip 0,01 ekstinkcijos vieneto.
            3.3.   25 ml graduotos matavimo kolbos.
            3.4.   Analizinės svarstyklės, kurios gali rodyti svorį 0,0001 g tikslumu.
            4.   REAGENTAI
            Naudokite tik pripažintus analiziškai grynus reagentus, nebent nurodyta kitaip.
            Tirpiklis: izooktanas (2,2,4-trimetilpentanas) matavimams esant 232 nm ir 268 nm bangos ilgiui arba cikloheksanas matavimams esant 232 nm ir 270 nm bangos ilgiui, kai sugertis esant 232 nm bangos ilgiui yra mažesnė nei 0,12, o esant 250 nm bangos ilgiui mažesnė nei 0,05, lyginant su distiliuotu vandeniu ir matuojant 10 mm kiuvetėje.
            5.   PROCEDŪRA
            5.1.   Analizuojamas bandinys turi būti visiškai vienalytis ir be įtartinų priemaišų. Kambario temperatūroje skystas aliejus turi būti nufiltruotas per filtro popierių, esant maždaug 30 °C temperatūrai. Kieti riebalai turi būti homogenizuoti ir nufiltruoti, esant temperatūrai ne aukštesnei kaip 10 °C virš lydymosi temperatūros.
            5.2.   Apie 0,25 g (1 mg tikslumu) taip paruošto bandinio tiksliai pasveriama 25 ml matavimo kolboje, praskiedžiama nurodytu tirpikliu iki žymės ir sumaišoma. Gautas tirpalas turi būti visiškai skaidrus. Jei atsiranda opalescencija arba drumstumas, reikia greitai nufiltruoti per filtro popierių.
            5.3.   Kvarcinio stiklo kiuvetė užpildoma gautu tirpalu ir, esant reikiamam bangos ilgiui tarp 232 ir 276 nm, matuojama tirpalo ekstinkcija, palyginimui naudojant tirpiklį.
            Gaunamos ekstinkcijos vertės turi būti 0,1–0,8 dydžių intervale. Jei taip nėra, matavimai turi būti pakartoti, naudojant atitinkamai labiau praskiestus arba labiau koncentruotus tirpalus.

               PASTABA. Gali neprireikti matuoti sugerties visame bangos ilgio intervale.
            6.   REZULTATŲ APSKAIČIAVIMAS
            6.1.   Užrašomos savitosios ekstinkcijos (ekstinkcijos koeficientų) vertės, kurios įvairiems bangų ilgiams apskaičiuojamos pagal formulę:

            čia:

                        Κλ

                        –

                        savitoji ekstinkcija, esant bangos ilgiui λ;

                        Ελ

                        –

                        ekstinkcija, išmatuota esant bangos ilgiui λ;

                        c

                        –

                        tirpalo koncentracija g/100 ml;

                        S

                        –

                        kvarcinės kiuvetės storis, cm.

                  Rezultatai turi būti pateikiami šimtųjų tikslumu.
            6.2.   Savitosios ekstinkcijos variacija (ΔΚ)

            Atliekant spektrofotometrinę alyvuogių aliejaus analizę pagal oficialų metodą, aprašytą Sąjungos teisės aktuose, taip pat nustatoma savitosios ekstinkcijos absoliučiosios vertės variacija (ΔΚ), apskaičiuojama pagal formulę:

            kurioje Km yra savitoji ekstinkcija esant bangos ilgiui m, didžiausios absorbcijos bangos ilgis priklauso nuo naudojamo tirpiklio – 270 nm cikloheksano atveju ir 268 izooktano atveju.

            Priedėlis
            ALYVUOGIŲ ALIEJAUS SAVYBĖS

                        Kategorija

                        Riebalų rūgščių metilo esteriai (FAME) ir riebalų rūgščių etilo esteriai (FAEE)

                        Rūgštingumas (%) (*)

                        Peroksidų skaičius mEq 02/kg (*)

                        Vaškai mg/kg (**)

                        2-glicerilo monopalmitatas (%)

                        Stigmastadienų mg/kg (1)

                        Skirtumas: ECN42 (HPLC) ir ECN42 (teorinis apskaičiavimas)

                        K232 (*)

                        K270 (*) ‧K 270) arba K 268 (5)‧

                        Delta-K (*) (5)

                        Organoleptinis trūkumų vidurkio įvertinimas (Md) (*)

                        Organoleptinis vaisių likučių vidurkio įvertinimas (Mf) (*)

                        1.

                        Aukščiausios kokybės pirmojo spaudimo alyvuogių aliejus

                        Σ FAME + FAEE ≤75 mg/kg arba 75 mg/kg <Σ FAME + FAEE ≤150 mg/kg ir (FAEE/FAME) ≤1,5

                        ≤ 0,8

                        ≤ 20

                        ≤ 250

                        ≤ 0,9 jei bendras palmitino rūgšties % ≤ 14 %

                        ≤ 0,10

                        ≤ 0,2

                        ≤ 2,50

                        ≤ 0,22

                        ≤ 0,01

                        Md = 0

                        Mf > 0

                        1,0 jei bendras palmitino rūgšties % > 14 %

                        2.

                        Pirmojo spaudimo alyvuogių aliejus

                        —

                        ≤ 2,0

                        ≤ 20

                        ≤ 250

                        ≤ 0,9 jei bendras palmitino rūgšties % ≤ 14 %

                        ≤ 0,10

                        ≤ 0,2

                        ≤ 2,60

                        ≤ 0,25

                        ≤ 0,01

                        Md ≤ 3,5

                        Mf > 0

                        ≤ 1,0 jei bendras palmitino rūgšties % > 14 %

                        3.

                        Klasikinis alyvuogių aliejus („lampante“)

                        —

                        > 2,0

                        —

                        ≤ 300 (3)

                        ≤ 0,9 jei bendras palmitino rūgšties % ≤ 14 %

                        ≤ 0,50

                        ≤ 0,3

                        —

                        —

                        —

                        Md > 3,5 (2)

                        —

                        ≤ 1,1 jei bendras palmitino rūgšties % > 14 %

                        4.

                        Rafinuotas alyvuogių aliejus

                        —

                        ≤ 0,3

                        ≤ 5

                        ≤ 350

                        ≤ 0,9 jei bendras palmitino rūgšties % ≤ 14 %

                        —

                        ≤ 0,3

                        —

                        ≤ 1,10

                        ≤ 0,16

                        —

                        —

                        ≤ 1,1 jei bendras palmitino rūgšties % > 14 %

                        5.

                        Maišytas rafinuoto ir pirmojo spaudimo alyvuogių aliejus

                        —

                        ≤ 1,0

                        ≤ 15

                        ≤ 350

                        ≤ 0,9 jei bendras palmitino rūgšties % ≤ 14 %

                        —

                        ≤ 0,3

                        —

                        ≤ 0,90

                        ≤ 0,15

                        —

                        —

                        ≤ 1,0 jei bendras palmitino rūgšties % > 14 %

                        6.

                        Neapdorotas alyvuogių išspaudų aliejus

                        —

                        —

                        —

                        > 350 (4)

                        ≤ 1,4

                        —

                        ≤ 0,6

                        —

                        —

                        —

                        —

                        —

                        7.

                        Rafinuotas alyvuogių išspaudų aliejus

                        —

                        ≤ 0,3

                        ≤ 5

                        > 350

                        ≤ 1,4

                        —

                        ≤ 0,5

                        —

                        ≤ 2,00

                        ≤ 0,20

                        —

                        —

                        8.

                        Alyvuogių išspaudų aliejus

                        ≤ 1,0

                        ≤ 15

                        > 350

                        ≤ 1,2

                        —

                        ≤ 0,5

                        —

                        ≤ 1,70

                        ≤ 0,18

                        —

                        —

                  “

         (1)  Izomerų, kurie (ne)galėtų būti atskirti kapiliarine kolonėle, suma.

         (2)  Arba kai trūkumų mediana mažesnė arba lygi 3,5; „vaisių“ požymio mediana lygi 0.

         (3)  Aliejai, kuriuose yra nuo 300mg/kg iki 350 mg/kg vaškų, laikomi lampante aliejais, jei bendras alifatinių alkoholių kiekis yra ne didesnis nei 350 mg/kg arba eritrodiolio ir uvaolio procentinė dalis yra ne didesnė nei 3,5.

         (4)  Aliejai, kuriuose yra nuo 300 mg/kg iki 350 mg/kg vaškų, laikomi neapdorotais alyvuogių išspaudų aliejais, jei bendras alifatinių alkoholių kiekis yra didesnis nei 350 mg/kg ir jei eritrodiolio ir uvaolio procentinė dalis yra didesnė nei 3,5.

         (5)  K 270, jeigu tirpiklis yra cikloheksanas, ir K 268, jeigu tirpiklis yra izooktanas.

      II PRIEDAS

            „XVIII PRIEDAS

               SKIRTUMO TARP FAKTINIO IR TEORINIO TRIACILGLICEROLIŲ KIEKIO SU ECN 42 NUSTATYMAS

            1.   TAIKYMAS
            Absoliutaus skirtumo tarp eksperimentinių triacilglicerolių (TAG) verčių su ekvivalentiniu anglies skaičiumi 42 (ECN42HPLC), gautų tiriant aliejų efektyviąja skysčių chromatografija (HPLC), ir teorinių TAG verčių su ekvivalentiniu anglies skaičiumi 42 (ECN 42teorinis), apskaičiuotų pagal riebalų rūgščių sudėtį, nustatymas.
            2.   TAIKYMO SRITIS
            Standartas taikomas alyvuogių aliejui. Metodas taikomas mažiems sėklų aliejaus (kuriame daug linolo rūgšties) kiekiams visų rūšių alyvuogių aliejuje aptikti.
            3.   PRINCIPAS
            Gryno alyvuogių aliejaus HPLC analize nustatytas triacilglicerolių kiekis su ECN 42 ir teorinis triacilglicerolių kiekis su ECN 42 (apskaičiuotas remiantis dujų ir skysčių chromatografijos (GLC) būdu nustatyta riebalų rūgščių sudėtimi) atitinka tam tikras ribas. Didesnis skirtumas nei nustatyta kiekvienai aliejaus rūšiai rodo, kad aliejuje yra sėklų aliejaus.
            4.   METODAS
            Teorinio triacilglicerolių kiekio su ECN 42 ir skirtumo lyginant su HPLC duomenimis apskaičiavimas iš esmės atliekamas derinant kitais metodais gautus analizinius duomenis. Galima išskirti tris etapus: riebalų rūgščių sudėties nustatymas kapiliarinės dujų chromatografijos metodu, teorinės triacilglicerolių sudėties su ECN 42 apskaičiavimas, ECN 42 triacilglicerolių nustatymas HPLC metodu.
            4.1.   Prietaisai

            4.1.1.   Apvaliadugnės kolbos, 250 ir 500 ml.
            4.1.2.   Laboratorinės stiklinės, 100 ml.
            4.1.3.   Stiklinė chromatografinė kolonėlė, kurios vidinis skersmuo 21 mm, ilgis 450 mm, su čiaupu ir normalizuotu kūgiu (su vidiniu sriegiu) viršuje.
            4.1.4.   Dalijamieji piltuvai, 250 ml, su normalizuotu kūgiu (su išoriniu sriegiu) apačioje, tinkami jungti prie kolonėlės viršaus.
            4.1.5.   Stiklinė lazdelė, 600 mm ilgio.
            4.1.6.   Stiklinis piltuvas, 80 mm skersmens.
            4.1.7.   Matavimo kolbos, 50 ml.
            4.1.8.   Matavimo kolbos, 20 ml.
            4.1.9.   Sukamasis garintuvas.
            4.1.10.   Efektyviosios skysčių chromatografijos chromatografas su galimybe termostatu kontroliuoti kolonėlės temperatūrą.
            4.1.11.   10 μl švirkštai.
            4.1.12.   Detektorius – diferencinis refraktometras. Visos skalės jautrumas turi būti ne mažesnis kaip 10–4 lūžio rodiklio vieneto.
            4.1.13.   Kolonėlė – 250 mm ilgio ir 4,5 mm vidinio skersmens nerūdijančio plieno vamzdelis, užpildytas 5 μm skersmens silicio oksido dalelėmis, kuriose yra 22–23 % anglies oktadecilsilano pavidalu.
            4.1.14.   Duomenų apdorojimo programinė įranga.
            4.1.15.   Maždaug 2 ml tūrio buteliukai su teflonu dengtomis pertvaromis ir užsukamais dangteliais.
            4.2.   Reagentai

            Reagentai turi būti analiziškai gryni. Išplovimo tirpikliai turi būti nudujinti ir gali būti pakartotinai naudojami keletą kartų nepakenkiant atskyrimo kokybei.
            4.2.1.   Tinkamas chromatografijai petroleteris, virimo temperatūra nuo 40 °C iki 60 °C, arba heksanas.
            4.2.2.   Prieš analizę distiliuotas etileteris, kuriame nėra peroksidų.
            4.2.3.   Išplovimo tirpiklis aliejui gryninti kolonėlinės chromatografijos būdu: petroleterio ir etileterio mišinys 87/13 (v/v).
            4.2.4.   70–230 mešų Merck 7734 tipo silikagelis su etaloniniu 5 % (m/m) vandens kiekiu.
            4.2.5.   Stiklo vata.
            4.2.6.   HPLC skirtas acetonas.
            4.2.7.   HPLC skirtas acetonitrilas arba propionnitrilas.
            4.2.8.   HPLC išplovimo tirpiklis – acetonitrilas + acetonas (proporcijas reikia reguliuoti taip, kad gautųsi reikiamas atskyrimas; pradedama nuo 50:50 mišinio) arba propionnitrilas.
            4.2.9.   Soliubilizavimo tirpiklis – acetonas.
            4.2.10.   Standartiniai trigliceridai – gali būti naudojami prekyboje esantys trigliceridai (tripalmitinas, trioleinas ir kt.), tada sulaikymo trukmės grafikas braižomas pagal ekvivalentinį anglies skaičių arba naudojamos etaloninės sojos aliejaus, sojos aliejaus ir alyvuogių aliejaus 30:70 mišinio ir gryno alyvuogių aliejaus chromatogramos (žr. 1 ir 2 pastabas ir 1–4 pav.).
            4.2.11.   Kietosios fazės ekstrahavimo kolonėlė su 1g silicio dioksido faze, 6 ml.
            4.3.   Mėginių ruošimas

            Kadangi dėl kai kurių trukdančių medžiagų gali būti gauti klaidingi teigiami rezultatai, mėginys turi būti visuomet gryninamas pagal IUPAC 2.507 metodą, taikomą poliškiems junginiams kepimo riebaluose nustatyti.
            4.3.1.   Chromatografinės kolonėlės paruošimas

            Į kolonėlę (4.1.3) įpilama apie 30 ml išplovimo tirpiklio (4.2.3), tada įdedama stiklo vatos (4.2.5), kuri stikline lazdele (4.1.5) nustumiama į kolonėlės apačią.
            25 g silikagelio (4.2.4) 100 ml cheminėje stiklinėje suspenduojama 80 ml išplovimo mišinio (4.2.3); gauta suspensija per stiklinį piltuvą (4.1.6) supilama į kolonėlę.
            Kad į kolonėlę būtų supiltas visas silikagelis, cheminė stiklinė plaunama išplovimo mišiniu ir plovimui naudotas skystis taip pat supilamas į kolonėlę.
            Atsukamas čiaupas ir tirpikliui leidžiama tekėti iš kolonėlės tol, kol jo lieka maždaug 1 cm virš silikagelio.
            4.3.2.   Kolonėlinė chromatografija

            Į 50 ml matavimo kolbą (4.1.7) 0,001 g tikslumu pasveriama 2,5 ± 0,1 g prieš tai filtruoto, homogenizuoto ir, jei reikia, išdžiovinto aliejaus.
            Aliejus ištirpinamas maždaug 20 ml išplovimo tirpiklio (4.2.3). Prireikus, kad greičiau ištirptų, šiek tiek pašildoma. Atvėsinama iki kambario temperatūros ir praskiedžiama išplovimo tirpikliu iki žymės.
            Matavimo pipete į pagal 4.3.1 punktą paruoštą kolonėlę įpilama 20 ml tirpalo, atsukamas čiaupas ir tirpiklis nuleidžiamas iki silikagelio sluoksnio lygio.
            Plaunama 150 ml išplovimo tirpiklio (4.2.3), apie 2 ml/min. tekėjimo greičiu (kad iš kolonėlės ištekėtų 150 ml reikia maždaug 60–70 minučių).
            Eliuatas supilamas į 250 ml apvaliadugnę išdžiovintą džiovinimo spintoje ir tiksliai pasvertą kolbą (4.1.1). Tirpiklis nugarinamas sukamajame garintuve (4.1.9) esant sumažintam slėgiui, o likutis, kuris bus naudojamas HPLC analizės tirpalui ir metilesteriui ruošti, pasveriamas.
            Mėginio regeneravimas iš kolonėlės aukščiausios kokybės pirmojo spaudimo, pirmojo spaudimo, paprastojo pirmojo spaudimo, rafinuoto alyvuogių aliejaus rūšims turi būti ne mažesnis kaip 90 %, klasikinio alyvuogių aliejaus (lampante) ir alyvuogių išspaudų aliejui jis turi būti ne mažesnis kaip 80 %.
            4.3.3.   SPE gryninimas

            Silicio oksido SPE kolonėle aktyvuojama per ją praleidžiant 6 ml heksano (4.2.3) esant vakuumui, vengiant sausumo.
            0,001 g tikslumu 2 ml buteliuke (4.1.15) pasveriama 0,12 g medžiagos ir praskiedžiama 0,5 ml heksano (4.2.3).
            Tirpalas suleidžiamas į SPE kolonėlę ir esant vakuumui plaunamas 10 ml heksano ir dietileterio mišiniu (87:13 v/v) (4.2.3).
            Surinktos frakcijos sausai išgarinamos sukamajame garintuve (4.1.9) esant sumažintam slėgiui kambario temperatūroje. Likučiai ištirpinami 2 ml acetone (4.2.6), kad būtų galima analizuoti triacilglicerolius (TAG).
            4.4.   HPLC analizė

            4.4.1.   Mėginių ruošimas chromatografinei analizei

            5 % tiriamojo mėginio tirpalas ruošiamas 10 ml matavimo kolboje su padalomis pasveriant 0,5 ± 0,001 g mėginio ir praskiedžiant iki 10 ml soliubilizavimo tirpikliu (4.2.9).
            4.4.2.   Procedūra

            Chromatografinė sistema paruošiama darbui. Visai sistemai išplauti 1,5 ml/min. greičiu pumpuojamas išplovimo tirpiklis (4.2.8). Palaukiama, kol gaunama stabili pagrindo linija.
            Įšvirkščiama 10 μl pagal 4.3 punktą paruošto mėginio.
            4.4.3.   Rezultatų skaičiavimas ir pateikimas

            Taikomas ploto normalizavimo metodas, t. y. daroma prielaida, kad smailių, atitinkančių TAG nuo ECN 42 iki ECN 52, plotų suma lygi 100 %.
            Kiekvieno triglicerido ploto dalis procentais apskaičiuojama pagal formulę:

               .
            Rezultatai pateikiami bent jau šimtųjų tikslumu.
            Žr. 1–4 pastabas.
            4.5.   Triacilglicerolių sudėties (molių %) apskaičiavimas pagal riebalų rūgščių sudėties duomenis (ploto %)

            4.5.1.   Riebalų rūgščių sudėties nustatymas

            Riebalų rūgščių sudėtis nustatoma naudojant kapiliarinę kolonėlę pagal ISO 5508 metodą. Metilesteriai ruošiami pagal COI/T.20/Dok. Nr. 24.
            4.5.2.   Skaičiavimuose naudojamos riebalų rūgštys

            Gliceridai suskirstomi pagal jų ekvivalentinį anglies skaičių (ECN), atsižvelgiant į tai, kokie ECN priskiriami riebalų rūgštims. Buvo nagrinėjamos tik 16 ir 18 anglies atomų turinčios riebalų rūgštys, nes tik jos yra svarbios alyvuogių aliejaus atveju. Riebalų rūgštis reikėtų normalizuoti iki 100 %.

                        Riebalų rūgštis (RR)

                        Santrumpa

                        Molekulinė masė
                        (MM)

                        ECN

                        Palmitino rūgštis

                        P

                        256,4

                        16

                        Palmitoleino rūgštis

                        Po

                        254,4

                        14

                        Stearino rūgštis

                        S

                        284,5

                        18

                        Oleino rūgštis

                        O

                        282,5

                        16

                        Linolo rūgštis

                        L

                        280,4

                        14

                        Linoleno rūgštis

                        Ln

                        278,4

                        12

                  4.5.3.   Visų riebalų rūgščių ploto procentinės dalies vertimas jų molių skaičiumi (1)

                  4.5.4.   Riebalų rūgščių kiekio normalizavimas iki 100 % (2)

            Gautas rezultatas yra kiekvienos riebalų rūgšties procentais skaičiuojama molinė dalis visose TAG (1,2,3-) padėtyse.
            Tada apskaičiuojamas sočiųjų riebalų rūgščių P ir S (SRR) ir nesočiųjų riebalų rūgščių Po, O, L ir Ln (NRR) bendras kiekis (3):

            4.5.5.   Riebalų rūgščių sudėties TAG 2-ojoje ir 1,3-iojoje padėtyje apskaičiavimas

            Riebalų rūgštys yra pasiskirsčiusios į tris grupes taip: viena 2-ojoje padėtyje ir dvi vienodos 1-ojoje ir 3-iojoje padėtyse, esant skirtingiems koeficientams sočiosioms (P ir S) rūgštims ir nesočiosioms (Po, O, L ir Ln) rūgštims.
            4.5.5.1.   Sočiosios riebalų rūgštys 2-ojoje padėtyje [P(2) ir S(2)] (4)

            4.5.5.2.   Nesočiosios riebalų rūgštys 2-ojoje padėtyje [Po(2), O(2), L(2) ir Ln(2)] (5):

            4.5.5.3.   Riebalų rūgštys 1,3-iojoje padėtyje [P(1,3), S(1,3), Po(1,3), O(1,3), L(1,3) ir Ln(1,3)] (6):

            4.5.6.   Triacilglicerolių kiekio apskaičiavimas

            4.5.6.1.   TAG, kuriuos sudaro viena riebalų rūgštis (AAA, čia LLL, PoPoPo) (7)

            4.5.6.2.   TAG, kuriuos sudaro dvi riebalų rūgštys (AAB, čia PoPoL, PoLL) (8)

            4.5.6.3.   TAG, kuriuos sudaro trys skirtingos riebalų rūgštys (ABC, čia OLLn, PLLn, PoOLn, PPoLn) (9)

            4.5.6.4.   Triacilgliceroliai su ECN42
            Pagal 7, 8 ir 9 lygtis apskaičiuojamas šių triacilglicerolių su ECN42, išdėstytų pagal tikėtiną jų išplovimo seką HPLC (paprastai tik trys smailės), kiekis.

                        LLL

                        PoLL ir padėties izomeras LPoL

                        OLLn ir padėties izomerai OLnL ir LnOL

                        PoPoL ir padėties izomeras PoLPo

                        PoOLn ir padėties izomerai OPoLn ir OLnPo

                        PLLn ir padėties izomerai LLnP ir LnPL

                        PoPoPo

                        SLnLn ir padėties izomeras LnSLn

                        PPoLn ir padėties izomerai PLnPo ir PoPLn

                  Triacilgliceroliai su ECN42 pateikiami kaip devynių triacilglicerolių, įskaitant jų padėties izomerus, suma. Rezultatai pateikiami bent jau šimtųjų tikslumu.
            5.   REZULTATŲ ĮVERTINIMAS
            Lyginamas apskaičiuotas teorinis kiekis ir HPLC metodu nustatytas kiekis. Jei skirtumas absoliučiąja verte tarp HPLC duomenų rezultatų ir teorinių duomenų yra didesnis nei atitinkamos kategorijos aliejui standarte nurodyta vertė, mėginyje yra sėklų aliejaus.
            Rezultatai pateikiami šimtųjų tikslumu.
            6.   PAVYZDYS (NUMERACIJA ATITINKA METODO TEKSTO DALIS)
            — 4.5.1.   Riebalų rūgščių molių % apskaičiavimas pagal dujų-skysčių chromatografijos (GLC) duomenis (normalizuoto ploto %)

            Taikant GLC gaunami tokie duomenys apie riebalų rūgščių sudėtį:

                        RR

                        P

                        S

                        Po

                        O

                        L

                        Ln

                        MM

                        256,4

                        284,5

                        254,4

                        282,5

                        280,4

                        278,4

                        Ploto %

                        10,0

                        3,0

                        1,0

                        75,0

                        10,0

                        1,0

                  — 4.5.3.   Visų riebalų rūgščių ploto procentinės dalies vertimas jų molių skaičiumi (žr. 1 formulę)

               P moliai=

               S moliai=

               Po moliai=

               O moliai=

               L moliai=

               Ln moliai=

               Bendras kiekis= 0,35821 moliai TAG
            — 4.5.4.   Riebalų rūgščių kiekio normalizavimas iki 100 % (žr. 2 formulę)

                        P(1,2,3) molių %

                        =

                        S(1,2,3) molių %

                        =

                        Po(1,2,3) molių %

                        =

                        O(1,2,3) molių %

                        =

                        L(1,2,3) molių %

                        =

                        Ln(1,2,3) molių %

                        =

                        Molių % suma

                        =

                        100 %

                  Bendras sočiųjų ir nesočiųjų riebalų rūgščių kiekis 1,2,3 TAG padėtyje (žr. 3 formulę):

            — 4.5.5.   Riebalų rūgščių sudėties TAG 2-ojoje ir 1,3-iojoje padėtyse apskaičiavimas

            — 4.5.5.1.   Sočiosios riebalų rūgštys 2-ojoje padėtyje [P(2) ir S(2)] (žr. 4 formulę)

            — 4.5.5.2.   Nesočiosios riebalų rūgštys 2-ojoje padėtyje [Po(1,3), O(1,3), L(1,3) ir Ln(1,3)] (žr. 5 formulę)

            — 4.5.5.3.   Riebalų rūgštys 1,3-iojoje padėtyje [P(1,3), S(1,3), Po(1,3), O(1,3), L(1,3) ir Ln(1,3)] (žr. 6 formulę)

            — 4.5.6.   Triacilglicerolių kiekio apskaičiavimas

            Pagal apskaičiuotą riebalų rūgščių sudėtį 2-ojoje ir 1,3-iojoje padėtyse:

                        RR

                        1,3-iojoje padėtyje

                        2-ojoje padėtyje

                        P

                        16,004 %

                        0,653 %

                        S

                        4,325 %

                        0,177 %

                        Po

                        1,015 %

                        1,262 %

                        O

                        68,526 %

                        85,296 %

                        L

                        9,204 %

                        11,457 %

                        Ln

                        0,927 %

                        1,153 %

                        Iš viso

                        100,0 %

                        100,0 %

                  apskaičiuojamas tokių triacilglicerolių kiekis:

                        LLL

                        PoPoPo

                        PoLL su 1 padėties izomeru

                        SLnLn su 1 padėties izomeru

                        PoPoL su 1 padėties izomeru

                        PPoLn su 2 padėties izomerais

                        OLLn su 2 padėties izomerais

                        PLLn su 2 padėties izomerais

                        PoOLn su 2 padėties izomerais

                  — 4.5.6.1.   TAG, kuriuos sudaro viena riebalų rūgštis (LLL, PoPoPo) (žr. 7 formulę)

               , = 0,09706 moliai LLL

            — 4.5.6.2.   TAG, kuriuos sudaro dvi riebalų rūgštys (PoLL, SLnLn, PoPoL) (žr. 8 formulę)

               0,03210 moliai PoLL

               0,00094 moliai SLnLn

               0,00354 moliai PoPoL

            — 4.5.6.3.   TAG, kuriuos sudaro trys riebalų rūgštys (PoPLn, OLLn, PLLn, PoOLn) (žr. 9 formulę)

               0,00761 molių PPoLn

               0,43655 molių OLLn

               0,06907 molių PLLn

               0,04812 molių PoOLn

               ECN42 = 0,69512 molių TAG

               1 pastaba. Išplovimo tvarka gali būti nustatyta apskaičiuojant ekvivalentinius anglies skaičius, dažnai apibrėžiamus priklausomybe , kur CN yra anglies atomų skaičius ir n yra dvigubų jungčių skaičius; ji gali būti tiksliau apskaičiuota atsižvelgiant į dvigubos jungties kilmę. Jeigu no, nl ir nln yra dvigubų jungčių, atitinkamai priskiriamų oleino, linolo ir linoleno rūgštims, skaičiai, ekvivalentinis anglies skaičius gali būti apskaičiuotas taikant formulę:

            kur koeficientai do, dl ir dln gali būti apskaičiuoti pagal standartinius trigliceridus. Pagal šiame metode nurodytas sąlygas gauta priklausomybė bus artima:

               2 pastaba. Su keliais standartiniais trigliceridais galima apskaičiuoti trioleino skiriamąją gebą:

                trioleinas
            naudojant sumažintą sulaikymo trukmę .
            log α priklausomybės nuo f (dvigubų jungčių skaičiaus) grafikas leidžia nustatyti visų orientacinių trigliceridų sudėtyje esančių riebiųjų rūgščių trigleceridų sulaikymo vertes – žr. 1 pav.

               3 pastaba. Kolonėlės efektyvumas turėtų būti toks, kad būtų galima aiškiai atskirti trilinoleino smailę nuo trigliceridų smailių su gretima RT. Išplovimas atliekamas iki ECN52 smailės.

               4 pastaba. Šio nustatymo atveju teisingas visų aktualių smailių sričių išmatavimas užtikrinamas, jeigu antra smailė, atitinkanti ECN 50, yra 50 % registravimo prietaiso visos skalės aukščio.

               1   paveikslas

               Log α priklausomybės nuo f (dvigubų jungčių skaičiaus) grafikas

               2   paveikslas

               Alyvuogių aliejus, kuriame mažai linolo rūgšties

            a
            b

               3   paveikslas

               Alyvuogių aliejus, kuriame daug linolo rūgšties

            a
            b

      III PRIEDAS

            „XXI PRIEDAS

               8 straipsnio 2 dalyje nurodytų alyvuogių aliejaus atitikties patikrų rezultatai

                        Ženklinimas

                        Cheminiai parametrai

                        Organoleptinės savybės (4)

                        Galutinė išvada

                        Mėginys

                        Kategorija

                        Kilmės šalis

                        Tikrinimo vieta (1)

                        Teisinis pavadinimas

                        Kilmės vietos nuoroda

                        Laikymo sąlygos

                        Klaidinga informacija

                        Įskaitomumas

                        A/N (3)

                        Už ribų išeinantys parametrai
                        T/N

                        Jeigu taip, nurodykite, koks (kokie) (2)

                        A/N (3)

                        Trūkumų vidurkis

                        Vaisių likučių vidurkis

                        A/N (3)

                        Reikiami veiksmai

                        Sankcijos

         (1)  Vidaus rinka (malūnas, išpilstytojai, mažmeninės prekybos etapas), eksportas, importas.

         (2)  Kiekviena I priede pateikta alyvuogių aliejaus savybė turi turėti kodą.

         (3)  Atitinka / neatitinka.

         (4)  Nereikalaujama alyvuogių ir išspaudų aliejui.“